Lav et referat af nedenstående tekst:

Tekst:
Aalborg Håndbold slider med det i håndboldens Champions League. Inden aftenens opgør mod hviderussiske Meshkov Brest lå Aalborg Håndbold altså sidst i deres pulje. Og det gør de stadig. På en svær udebane blev det til et 23-23 resultat. Aalborg Håndbold havde ellers chancen for at tage begge point. Med 30 sekunder tilbage af kampen var de rødblusede aalborggensere i angreb med muligheden for at bringe sig foran. Den mulighed endte Tobias Ellebæk desværre med at smide udover sidelinjen, og så var Meshkov Brest i stedet i angreb. De formåede dog ikke at komme til skud, så kampen blev blæst af med et helt lige resultat. Derfor kan Aalborg Håndbold tage ét point med i spillerbussen tilbage til Aalborg. De indtager dog stadig puljens sidste plads med 5 point for 11 kampe. Her er de a point med slovenske Celje, der dog har spillet én kamp færre. Næste gang Aalborg Håndbold skal i aktion er hjemme i Gigantium den 18. februar, hvor det tyske storhold Kiel kommer på besøg.

Referat:
Det kunne være blevet til to point, men Aalborg Håndbold måtte onsdag aften nøjes med uafgjort mod Meshkov Brest.